spryan | The Tossing Games Forum
View Profile - spryan (spryan)
Username: spryan Last Online: Jul 14, 2011 12:53:53 GMT -6
Date Registered: Jul 11, 2011 19:59:22 GMT -6 ‘Hopeloos te min ambulanse in Gauteng’ | Maroela Media
Die DA het gesê daar kort sowat 700 ambulanse in Gauteng terwyl daar beplan word om slegs 114 nuwe ambulanse aan te skaf.
Jack Bloom, DA-woordvoerder oor gesondheid, het Vrydag uitlatings by die voorlegging van die Gautengse nood- mediese dienste (GEMS) gemaak.
Dit het aan die lig gekom die doelwit vir Gauteng is 1 474 ambulanse, maar dat daar tans net 773 ambulanse is.
“Die plan is om vanjaar 114 nuwe ambulanse aan te koop terwyl daar verlede jaar met 110 ambulanse weggedoen is as gevolg van ongelukke, die aantal kilometers wat die ambulans al afgelê het of die hoë koste om dit te herstel – so eintlik styg die aantal ambulanse baie min,” het Bloom gesê.
Volgens Bloom moet 33% van ambulanse elke jaar vervang word om ŉ hoë kilometerlesing en hoë onderhoudskostes te voorkom.
“Die aantal noodgevalle het sedert 2015 byna verdubbel met gemiddeld 13 965 gevalle per maand in 2015 en 26 063 gevalle per maand in 2017,” het Bloom gesê.
Volgens hom is GEMS se begroting vir 2017 R1,175 miljard. R223 miljoen daarvan sal egter gebruik word om skuld van die vorige jaar af te betaal.
“Dit is onduidelik waar die geld vir die voorspelde R218 miljoen-ooruitgawe vandaan sal kom.”
Volgens Bloom sluit ander probleme tydelike nooddiensfasiliteite sowel as ŉ tekort aan opgeleide paramedici in.
“Dit is kommerwekkend dat die nooddienste in so ŉ slegte toestand is, veral in ag genome dat stadige reaksietye die risiko van dood verhoog.”
Hy het gesê bester bestuur van die beskikbare begroting, wat kontrakte met privaat ambulansdienste insluit, is nodig vir beter dienslewering.
Inbraak by NVG-kantoor in Pretoria
Met miljarde rande wat ongekontroleerd deur die Tesourie se vingers glip in swak bestuurde munisipaliteite asook die belaglike salarisse wat daarmee gepaard gaan is ek verwonderd dat `n bedrag van R218m nou hoegenaamd `n probleem vir hulle behoort te wees. Dit is immers vir basiese nooddienste aan die publiek.
Gits, is hier nie één departement in SA wat reg funksioneer nie?
Ons het gebel vir n ambulaans in Pta n ruk terug nadat iemand in die velt met n mes gesteek was ….” sorry sir we dont have …. they are all out and we have some they are broken ” was die einste woorde …toe moes die buurman maar handoekke etc die man vat na die hospitaal …..NIKS werk meer reg nie …ALLES is verwaarloos verniel en verkrag !
Die wat daar is word gebruik om pasiente tussen hulle huis en algemene hospitaal
te vervoer en om vis en chips te koop vir personeel
Hopeloos te min van alles landwyd …behalwe korrupsie en steel , dis volop.